b'\n_START_ARTICLE_\nRay Wehnes Barker\n_START_SECTION_\n\xc5\xbdivljenjepis\n_START_PARAGRAPH_\nPo vstopu v aktivno voja\xc5\xa1ko slu\xc5\xbebo je bil sprva pripadnik 15. konjeni\xc5\xa1kega polka (1910-13), nato pa je bil leta 1913 povi\xc5\xa1an v drugega poro\xc4\x8dnika konjenice. Pozneje se je udele\xc5\xbeil \xc5\xa1e mehi\xc5\xa1ke kazenske ekspedicije (1916-17), nato pa je bil preme\xc5\xa1\xc4\x8den k poljski artileriji, v sestavi katere (13. poljskoartilerijski polk) je bil poslan na zahodno fronto. Leta 1928 je kon\xc4\x8dal Poveljni\xc5\xa1ki in general\xc5\xa1tabni kolid\xc5\xbe Kopenske vojske ZDA in leta 1940 \xc5\xa1e Vojni kolid\xc5\xbe Kopenske vojske ZDA._NEWLINE_Med junijem 1940 in aprilom 1941 je bil poveljnik 31. poljskoartilerijskega polka, nato pa je prevzel poveljstvo 30. poljskoartilerijskega polka (junij 1941 - april 1942). Potem, ko je bil julija 1942 povi\xc5\xa1an v brigadnega generala, je postal namestnik na\xc4\x8delnika \xc5\xa1taba za Evropski teater (1943-44) in namestnik na\xc4\x8delnika \xc5\xa1taba SHAEF (1944-46). Januarja 1946 je postal poveljnik 78. pehotne divizije, kateri je poveljeval do njene demobilizacije maja 1946. Sam se je iz voja\xc5\xa1ke slu\xc5\xbebe upokojil februarja 1947._NEWLINE_Med letoma 1946 in 1960 je bil nato ravnatelj The Manlius School, samostojne, univerzitetno-pripravljalne voja\xc5\xa1ke \xc5\xa1ole za fante.'